**TEHNILINE KIRJELDUS**

**ÕHTUVORMI VEST**

1. NÕUDED TOOTELE
	1. Toote kirjeldus

Meeste õhtuvormi vest on musta värvi, taljesse töödeldud ning tavalise frakivesti lõikega.

Hõlmad on põhimaterjalist. Mõlemal hõlmal on sissevõtted ja liistuga taskud. Hõlmad on eest pikenevate kolmnurksete nurkadega. Vestil on põhimaterjalist eraldi lõigatud sallkrae, mis lõpeb õlaõmbluses.

Selg on voodrimaterjalist ja ulatub allapoole vööjoont. Seljadetaili alläär on sirge.

Selja tagant on vest reguleeritav kummi või pandlaga (kokkuleppel kliendiga).

Vest on üleni töödeldud voodrile.

Toote valmistamiseks vajalikud materjalid vastavad vähemalt järgmistele hooldustingimustele:

    

* 1. Üldnõuded
* Toode vastab tehnilises kirjelduses ette antud nõuetele.
* Tootjapoolsel kvaliteedi tagamisel järgitakse ISO 9001 seeria standardeid.
* Tooted valmistatakse konkreetse kandja jaoks rätsepatöö põhimõtete järgi. Kõik detailid, õmblused ja pikkus on kooskõlas kandja figuuri ja eripäraga.
* Tootja peab kindlustama, et kõik tema poolt kasutatavad materjalid on kooskõlas käesoleva tehnilise kirjelduse punktis 2 esitatud nõuetega.
	1. Juurdelõikus
* Lõime suund ühtib materjalil ja lekaalil.
* Lõigetel olevad vastasmärgid ja muud vajalikud sisemised punktid on tehtud juurdelõigatud detailidele vastavalt tootja poolt väljatöötatud tehnoloogiale.
* Õmblemist lihtsustavad märgid ei ole kahjustanud mingil moel toote korrektsust ja väljanägemist ei paremalt ega pahemalt poolt.
* Värvierinevuste vältimiseks on kõik ühe toote detailid lõigatud ühest kangast.
* Dubleer on korrektselt kinnitatud detailile (ei ole sees kortse, on tugevalt kinni detaili küljes, ei ole läbi detaili nähtav).
	1. Õmblemine
* Paarisdetailid tootel on sümmeetrilised ja paiknevad keskjoonest ühel kaugusel ning kõrgusel.
* Kõik õmblused on õmmeldud õige niidi pingega, pistete põimumine toimub süstikpistel materjalide kihtide vahel.
* Kõik õmblused on mõlemast otsast edasi-tagasi kinnitatud, kinnitus asub täpselt õmblusjoonel.
* Jätkukohad õmblustes on märkamatud. Jätkukohti ei ole väikedetailidel.
* Materjal ei ole purunenud nõelatorke kohtades.
* Kõik ühendusõmblused on õmmeldud paralleelselt detaili lõikeservaga.
* Teping 0,1 cm kaugusel: käeaugud, kaelakaar, hõlma eesäär, alläär.
	1. Viimistlus
* Toode on puhastatud lahtistest niidiotstest.
* Tootel ei ole kuum-niiske töötlemise jälgi.
1. MATERJALID

Toote valmistamiseks vajalikud materjalid vastavad tehnilises kirjelduses kehtestatud nõuetele või on nendega samaväärsed.

Tehnilises kirjelduses toodud värvus on esitatud „Pantone FASHION HOME + INTERIORS“ 2013. a. värvikaardi järgi.

2.1. Põhimaterjal

Tellija kasutab lepinguperioodi kestusel maksimaalselt ära kanga laovaru. Pakkuja peab mõistliku etteteatamisaja jooksul valmis olema tarnima põhimaterjali kangast tellimuste täitmiseks.

Koostis kuni 100% PES

Kaal 280-320 g/ m2

Sidus soovitavalt toimne 2/1

Värvus must 19-4205 TPX PHANTOM

Kangas pakkuja poolt

* 1. Abimaterjal
		1. Õmblusniit

Koostis PES või PA

Värvus samas toonis põhimaterjaliga

Kokkutõmbuvus 50 ºC juures 0–1%

Elastsus 16–23%

Joontihedus soovitavalt 125 x 2 dtex

* + 1. Vooder

Koostis soovitavalt min 40% VI

Sidus labane või toimne

Värvus samas toonis põhimaterjaliga

* + 1. Kannaga vorminööp – on tellija poolt

 Läbimõõt 14 mm

1. TOOTE MARKEERIMINE

Toode peab tarnimisel olema markeeritud alljärgnevalt:

Etikett markeeringuga on õmmeldud kokkumurtuna voodri vasaku küljeõmbluse vahele.

Etiketi materjaliks on soovitavalt 100% PES.

Etiketi värvus on valge ning teksti värvus must.

Etiketil on markeering alljärgnevas järjestuses:

- suurus;

- nimetus;

- lepingu osapool;

- lepingu number;

- valmistamise aeg (kuu ja aasta);

- hooldusmärgid;

- NSN-kood;

- NSN-kood GS1-128 vöötkoodi formaadis (AI 7001);

- kaubakood;

- kaubakood GS1-128 vöötkoodi formaadis (AI 91).

1. PAKENDAMINE
* Toode on enne kilepakendisse pakendamist korralikult kuivatatud peale kuum-niisket töötlust.
* Toode on riidepuul läbipaistvas kilepakendis. Tagavaranööp on väikses kilepakendis ning kinnitatud etiketi külge.
1. TELLIMISE PROTSEDUUR

Teenust osutatakse ainult kehtivate individuaalõmblemise lubade alusel.

Ettevõtet (täitjat) ja taotlejat informeeritakse loa olemasolust.

1. LISAD:
	1. Õhtuvormi vest

 

* 1. Koodid

|  |  |  |
| --- | --- | --- |
| **Nimetus** | **NSN- kood** | **Kaubakood** |
| Õhtuvormi vest must | 8405-38-001-3601 | 10014130 |

* 1. Markeeringu näidis etiketil:

 